Serangan balai polis Ulu Tiram 2024

Serangan balai polis Ulu Tiram 2024 ialah serangan yang berlaku pada 17 Mei 2024 ke atas balai polis Ulu Tiram di Johor, Malaysia. Dua anggota polis maut manakala seorang lagi cedera. Penyerang tunggal dikenali sebagai Radin Luqman Radin Imran maut ditembak selepas itu. Pihak berkuasa pada mulanya mengenal pasti suspek sebagai anggota Jemaah Islamiyah (JI) kerana kaitan bapanya dengan kumpulan pengganas, walaupun kemudian dilaporkan bahawa dia tidak terlibat dengan JI dan bertindak sendirian.

Garis masa
Pada 17 Mei 2024, jam 2:30 pagi, dua pelajar kolej memasuki balai polis Ulu Tiram untuk membuat laporan berhubung dakwaan insiden cabul yang berlaku dua tahun lalu.  Lima minit kemudian, seorang suspek tiba di balai menaiki motosikal dan menuju ke bahagian belakang balai.  Ketika Konstabel Ahmad Azza Fahmi pergi menyiasat suspek, dia maut ditikam dan senjata apinya diambil oleh suspek.  Dua lagi anggota polis kemudian bergegas ke belakang balai untuk menangkap suspek. Tembak-menembak berlaku di mana Konstabel Muhamad Syafiq Ahmad maut ditembak manakala seorang lagi cedera.  Suspek juga maut ditembak oleh anggota polis ketiga di tempat kejadian.

Rujukan

Kategori:Sejarah Johor
Kategori:Jemaah Islamiah
Kategori:Mei 2024 di Malaysia